paragraph_text: Arena Centar je najveći trgovački centar u Zagrebu koji se prostire na 175 000 četvornih metara bruto razvijene površine s ukupnom površinom za iznajmljivanje od oko 60 000 kvadratnih metara. Gradnja je započela 21. rujna 2009. godine nakon odobrenja kredita u iznosu od 150 milijuna eura, a otvoren je 5. studenoga 2010. godine. Vrijednost radova iznosila je 244 milijuna eura, a glavni izvođač radova bila je tvrtka MI grupa koja je angažirala 2500 radnika za ovaj poduhvat. Godine 2016. New Europe Property Investments (NEPI) kupuje Arenu od dotadašnjega vlasnika Heitman-a za 237,5 milijuna eura.